text: 25.000 til Jelling Musikfestival
  26 maj 2012 kl. 16.55
  Lørdag kom der for alvor gang i Jelling Musikfestival, der er landets tredjestørste af sin slags.
  Omkring 25.000 mennesker havde lørdag fundet vejen til Jelling Musikfestival, der havde store navne som Medina og TV 2 på programmet. Men et andet stort og ikke mindst lokalkendt navn var også på scenen lørdag aften. Bandet Spleen Unitet er et dansk synthrock-band dannet i 2005 af et par Jelling-drenge.
  Gruppen fik sin debut i september 2005 med albummet Godspeed Into The Mainstream, som solgte over 20.000 eksemplarer. Debuten indeholdt bl.a. singlerne "Heroin Unltd", "In Peak Fitness Condition" og "Spleen United". 
  I slutningen af 2007 udgav bandet singleforløberen "My Tribe", og albummet Neanderthal blev udgivet i 2008 og gik direkte ind som nummer et på salgslisten. Anden singlen "Suburbia" blev et stort hit og var i 2008 den mest spillede sang på DRs P3.
  